cyanic-selkie/wikianc huggingface dataset:
1914 సిమ్లా ఒప్పందం
2008 లో బ్రిటిషు విధానంలో వచ్చిన మార్పు
టిబెట్ పై చైనాకు ఆధిపత్యమే తప్ప, సంపూర్ణ సార్వభౌమాధికారం ఉండరాదనే అభిప్రాయం, బ్రిటిషు ప్రభుత్వానికి 2008 వరకు అలాగే ఉండిపోయింది. ఈ అభిప్రాయం కలిగి ఉన్న ఏకైక దేశం ఇది. బ్రిటిషు విదేశాంగ కార్యదర్శి డేవిడ్ మిలిబాండ్, ఇది 20 వ శతాబ్దం ప్రారంభంలో భౌగోళిక రాజకీయాలలో ఉద్భవించిన కాలవైపరీత్యం (అనాక్రోనిజం) అని పేర్కొన్నాడు. 2008 అక్టోబరు 29 న టిబెట్‌పై చైనా సార్వభౌమత్వాన్ని గుర్తించి, తదనుగుణంగా తన వెబ్‌సైట్‌లో ఒక ప్రకటన విడుదల చేయడంతో బ్రిటన్ ఈ అభిప్రాయాన్ని మార్చుకున్నట్లైంది.. బ్రిటిషు విదేశాంగ కార్యాలయం వెబ్‌సైటులో సార్వభౌమాధికారం అనే పదాన్ని ఉపయోగించనప్పటికీ, విదేశాంగ కార్యాలయ అధికారులు "బ్రిటన్‌కు సంబంధించినంతవరకూ, టిబెట్ చైనాలో భాగం. ఫుల్ స్టాప్." అని అన్నారని ది ఎకనామిస్ట్ పత్రిక రాసింది.
బ్రిటిషు ప్రభుత్వం తమ కొత్త వైఖరిని తమ అభిప్రాయాన్ని నవీకరించడంగా చూస్తుంది, మరికొందరు దీనిని బ్రిటిష్ అభిప్రాయంలో వచ్చిన ఒక ప్రధానమైన మార్పుగా భావించారు. టిబెటాలజిస్ట్ రాబర్ట్ బార్నెట్, ఈ నిర్ణయం విస్తృత ప్రభావాలుంటాయని భావించాడు. ఉదాహరణకు, ఈశాన్యంలో కొంత భాగం విషయంలో భారతదేశం చేసే వాదన చాలావరకు భారత, టిబెట్‌ల సరిహద్దును నిర్ణయించిన 1914 సిమ్లా ఒప్పందంలో మార్పిడి చేసుకున్న గమనికల పైనే ఆధారై ఉంటుంది. బ్రిటిషు వారు వాటిని పక్కకు పెట్టేసినట్లే కనిపిస్తుంది. అంతర్జాతీయ ద్రవ్య నిధికి చైనా ఎక్కువ నిధులు ఇస్తున్నందున దానికి బదులుగా బ్రిటన్, తన అభిప్రాయంలో ఈ మార్పు చేసుకుందని భావించారు
మూలాలు
వర్గం:టిబెట్ వర్గం:భారత చైనా సరిహద్దు సమస్య
కలగొట్ల
కలగొట్ల ప్రకాశం జిల్లా బేస్తవారిపేట మండలానికి చెందిన రరెవెన్యూయేతర గ్రామం.
దర్శనీయ ప్రదేశాలు/దేవాలయాలు
శ్రీ పట్టాభిరామస్వామివారి ఆలయం:- ఈ అలయంలో 2016, మే-3వతేదీ మంగళవారంనాడు స్వామివారి కళ్యాణం అంగరంగ వైభవంగా నిర్వహించారు. ఈ సందర్భంగా స్వామివారికి ప్రత్యేకపూజలు నిర్వహించారు. భక్తులు కాయాకర్పూరం సమర్పించి తీర్ధప్రసాదాలు స్వీకరించారు. రాత్రికి చింతామణి నాటకం ప్రదర్శించారు. [2]
అచింట్ కోట్
అచింట్ కోట్ (404) అన్నది అమృతసర్ జిల్లాకు చెందిన అమృతసర్- II తాలూకాలోని గ్రామం, ఇది 2011 జనగణన ప్రకారం 226 ఇళ్లతో మొత్తం 1135 జనాభాతో 342 హెక్టార్లలో విస్తరించి ఉంది. సమీప పట్టణమైన అమృతసర్ అన్నది 17 కి.మీ. దూరంలో ఉంది. గ్రామంలో మగవారి సంఖ్య 625, ఆడవారి సంఖ్య 510గా ఉంది. షెడ్యూల్డ్ కులాల సంఖ్య 553 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37642.
విద్యుత్తు
విద్యుత్ సరఫరా గ్రామంలో ఉంది.
భూమి వినియోగం
అచింట్ కోట్ (404) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
అచింట్ కోట్ (404) గ్రామములో ఉత్పత్తి అవుతున్న వస్తువులు. (ప్రాధాన్యతా క్రమంలో వరుసగా ) : గోధుమలు, బియ్యం, మొక్కజొన్న
బాలానగర్ మండలం (మేడ్చల్ మల్కాజ్‌గిరి జిల్లా)
రంగారెడ్డి జిల్లా నుండి మార్పు
లోగడ బాలానగర్ మండలం,రంగారెడ్డి జిల్లా,రాజేంద్రనగర్ రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా  బాలానగర్  మండలాన్ని (1+07) ఎనిమిది గ్రామాలుతో కొత్తగా ఏర్పడిన మేడ్చెల్-మల్కాజ్‌గిరి జిల్లా, మల్కాజ్‌గిరి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
కొత్త గణాంకాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 21 చ.కి.మీ. కాగా, జనాభా 257,826. జనాభాలో పురుషులు 132,441 కాగా, స్త్రీల సంఖ్య 125,387. మండలంలో 61,950 గృహాలున్నాయి.
నయాగరా నది
నయాగరా నది (Niagara River - నయాగరా రివర్) అనేది ఏరీ సరస్సు నుంచి అంటారియా సరస్సుకు ఉత్తరంగా ప్రవహించే ఒక నది. ఇది కెనడాలోని ఒంటారియో ప్రావిన్స్ (పశ్చిమాన), యునైటెడ్ స్టేట్స్ లో న్యూయార్క్ రాష్ట్రం (తూర్పున) మధ్యన సరిహద్దు భాగంగా ఉంది. ఈ నది యొక్క పేరు పుట్టుకపై విభిన్న సిద్ధాంతాలు ఉన్నాయి. ఇరోక్వియన్ స్కాలర్ బ్రూస్ ట్రిగ్గర్ ప్రకారం స్థానికంగా నివసిస్తున్న స్థానిక తటస్థ సమాఖ్య యొక్క ఒక శాఖ ఇచ్చిన పేరు నుండి "నయాగరా" అని పేరు వచ్చింది, ఆ ప్రదేశాలలోని ప్రజలు అనేక మార్లు అప్పటి 17 వ శతాబ్దపు ఫ్రెంచ్ పటాల్లో "నయాగగరేగ" ప్రజలు అని వర్ణించబడ్డారు. జార్జ్ ఆర్. స్టీవర్ట్ ప్రకారం, ఇది "రెండుగా కట్ అయిన భూమి పాయింట్" అనే అర్థానిచ్చే "ఒంగినియాఅహ్రా" అనే ఒక ఐరోక్వోయిస్ పట్టణం పేరు నుండి వచ్చింది.
ఈ నది దాని కొనసాగింపుగా ఉన్న నయాగరా జలపాతం సహా 58 కిలోమీటర్ల (36 మైళ్లు) పొడవుతో ఇది అప్పుడప్పుడు ఒక జలసంధి గా వర్ణించబడుతుంది.
బయటి లింకులు
వర్గం:నదులు వర్గం:అమెరికా లోని నదులు
ఈలి ఆంజనేయులు
ఈలి ఆంజనేయులు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1972లో జరిగిన అసెంబ్లీ ఎన్నికల్లో తాడేపల్లిగూడెం నియోజకవర్గం నుండి రెండుసార్లు ఎమ్మెల్యేగా గెలిచి ఎన్టీఆర్‌ మంత్రివర్గంలో మంత్రిగా పని చేశాడు.
రాజకీయ జీవితం
!సంవత్సరం !గెలుపొందిన అభ్యర్థి పేరు !పార్టీ !ప్రత్యర్థి పేరు !పార్టీ
మూలాలు
వర్గం:ఆంధ్రప్రదేశ్ శాసన సభ్యులు (1972) వర్గం:ఆంధ్రప్రదేశ్ శాసన సభ్యులు (1983)
ప్రియల్ గోర్
ప్రియాల్ గోర్, మహారాష్ట్రకు చెందిన టెలివిజన్, సినిమా నటి. రొమాంటిక్ ఫాంటసీ డ్రామా ఇచ్ఛప్యారీ నాగిన్‌లో ఇచ్ఛా పాత్రలో నటించి, గుర్తింపు పొందింది. 2014లో తెలుగులో వచ్చిన సాహెబా సుబ్రమణ్యం సినిమాలో కూడా నటించింది.
వ్యక్తిగత జీవితం
ప్రియల్ గోర్ ముంబై లోని గుజరాతీ కుటుంబంలో జన్మించింది.
టివిరంగం
2010లో వచ్చిన ''రామ్ మిలాయే జోడి అనే సీరియల్ ద్వారా నటిగా పరిచయమయింది. 2010లోనే డిస్నీ ఛానల్ వారి ఇషాన్: సప్నో కో ఆవాజ్ దే'' నటించే అవకాశం వచ్చింది. ఆ తరువాత జీ టీవీ షో రామ్ మిలాయే జోడిలో మోనా అనే ప్రధాన పాత్రను పోషించింది. పలు సీరియళ్ళలో నటించింది.
సినిమారంగం
2013లో జస్ట్ యూ & మీ అనే పంజాబీ రొమాంటిక్ కామెడీ సినిమాతో సినిమారంగంలోకి ప్రవేశించింది. ఈ సినిమాలో గీత్ అనే ప్రవాస భారతీయురాలు పాత్రను పోషించింది. 2014లో శశి కిరణ్ నారాయణ తీసిన సాహెబా సుబ్రమణ్యం అనే సినిమాతో తెలుగు సినిమారంగం లోకి అడుగుపెట్టింది. 2015 అనార్కలి అనే మలయాళ సినిమాలో పృథ్వీరాజ్ సుకుమారన్ పక్కన కథానాయికగా నటించింది.
బయటి లింకులు
వర్గం:1994 జననాలు వర్గం:తెలుగు సినిమా నటీమణులు వర్గం:గుజరాత్ వ్యక్తులు వర్గం:భారతీయ సినిమా నటీమణులు వర్గం:జీవిస్తున్న ప్రజలు
పశు పోషణ
right|200px|thumb|గేదెను కడుగుతున్న వ్యవసాయ కార్మికుడు పశు పోషణ (ఆంగ్లం Animal husbandry) అనగా బర్రెలు, ఆవులు, మేకలు లేదా గొర్రెలు లాంటి జంతువులను పెంచడం ద్వారా జీవనాధారం చేయడం. ఆవులు, బర్రెలను పెంచడం ద్వారా వాటి పాలను అమ్ముకుని ఆదాయం చేకూర్చుకోవచ్చు. అలాగే మేకలను, గొర్రెలను అమ్మి సొమ్ము చేసుకోవచ్చు.
right|thumb|250px|నెల్లూరు జిల్లా [[యల్లాయపాళెం అనే వూరిలో గొర్రెలు]]
దూడలకి ఆహారాన్నివ్వడం
అప్పుడే పుట్టిన దూడకు మొట్టమొదటి సారిగా ఇచ్చే అతి ముఖ్యమైన ఆహారం జున్నుపాలు. దూడ పుట్టిన తర్వాత 3 నుండి 7 రోజులవరకూ తల్లికి జున్నుపాలు వుంటాయి. జున్ను పాలు దూడకి పోషకాలను, ద్రవాలను అందిస్తాయి. అంతే కాక జున్ను పాలు వ్యాధి నిరోధక ఆంటీబాడీలను కూడా అందిస్తాయి. ఈ ఆంటీబాడీలు దూడను అంటురోగాల బారి నుండి పోషక లోపాల సమస్య నుండి కాపాడతాయి. పాలు ఉండడం బట్టి, దూడకు మొదటి మూడు రోజులూ జున్నుపాలను ఇవ్వాలి. పుట్టినప్పుడు ఇచ్చే జున్నుపాలతో బాటు దూడలకు మొదటి 3-4 వారాల పాటు పాలు ఇవ్వడం అవసరం. అటు తర్వాత దూడలు కొద్ది కొద్దిగా గడ్డిలోని పిండి పదార్ధాలనూ, చెక్కెరనూ అరిగించుకోగలుగుతాయి. ఆ పైన కూడా పాలు తాగిస్తే పోషక పరంగా మంచిదే కానీ, గింజ ధాన్యాలను మేపడం కన్నా ఖరీదు ఎక్కువ పడుతుంది. అన్ని ద్రవ పదార్ధాలనూ మామూలు (గది లేక శరీర ) ఉష్ణోగ్రత లోనే ఇవ్వాలి. దూడలకు మేత నిచ్చే పాత్రలను చాలా శుభ్రంగా కడగాలి. సంబంధిత సామగ్రిని శుభ్రంగానూ పొడిగానూ ఉన్న చోట దాచాలి. నీరు ముఖ్యం ఎల్లప్పుడూ పరిశుభ్రమైన మంచి నీరు అందుబాటులో ఉండేలా చూడాలి. దూడ ఒకేసారి ఎక్కువగా నీళ్ళు తగేయకుండా ఉండడానికి, నీటిని వేరొక పాత్రలో పోసి, దూడ పాలు తాగే ప్రదేశానికి దూరంగా ఉంచాలి. దూడలకు ఆహారాన్నిచ్చే పద్ధతులు దూడలను మేపే పద్ధతి వాటికి పెట్టే మేత మీద ఆధారపడి ఉంటుంది. సాధారణంగా ఈ పద్ధతులను పాటిస్తారు:
వెన్న తీయని పాలను ఇవ్వడం
పుట్టిన నాటి నుండి మూడు నెలల మధ్య వయసు, 50 కిలోల సగటు శరీర బరువు కల దూడ యొక్క పోషక అవసరాలు ఈ విధంగా ఉంటాయి:
డి.ఎం. అవసరం కన్నా టి.డి.ఎన్. అవసరం ఎక్కువ ఉన్నట్లు గమనించాలి. దీనికి కారణం దూడకు ఇచ్చే ఆహారంలో కొవ్వు నిష్పత్తి ఎక్కువగా ఉండడమే. ఒక పదిహేను రోజులైతే దూడలు మెల్ల మెల్లగా గడ్డిని తినడం మొదలు పెట్టి రోజుకు ఒక అర కేజీ గడ్డి వరకూ తింటాయి. ఒక పదిహేను రోజులైతే దూడలు మెల్ల మెల్లగా గడ్డిని తినడం మొదలు పెట్టి రోజుకు ఒక అర కేజీ గడ్డి వరకూ తింటాయి. క్రమంగా మూడు నెలలయ్యే సరికి అది 5 కేజీ ల వరకూ పెరుగుతుంది.
దూడను వేరు చేసిన తరువాత
దూడను వేరు చేసిన తరువాత నుండి మూడు నెలల వరకూ కాఫ్ స్టార్టర్ ను కొద్ది కొద్దిగా పెంచుతూ వెళ్ళాలి. రోజంతా తినడానికి దూడలకు మంచి నాణ్యమైన ఎండుగడ్డిని అందుబాటులో ఉంచాలి. తేమ శాతం అధికంగా ఉన్న పాతర గడ్డి, పచ్చి గడ్డి మేత, పచ్చిక బయళ్ళలో మేత వంటివి దూడ శరీరం బరువులో 3% వరకూ ఇవ్వచ్చు. అయితే వీటి మూలంగా పోషకాలు తీసుకోవడం కుంటు పడే అవకాశం ఉంది కాబట్టి, ఇవి మరీ ఎక్కువ కాకుండా చూసుకోవాలి.
దూడ ఎదుగుదల
పెరుగుదల సరిగా ఉందో లేదో చూడడానికి మధ్య మధ్యలో బరువు చూస్తూ ఉండాలి.
తగినంత వసతి ముఖ్యం
దూడలను తల్లి నుంచి వేరు చేసే వయసు వచ్చే వరకూ విడి విడి దొడ్లలో ఉంచాలి. ఇలా విడి విడిగా ఉంచడం వలన అవి ఒకదాన్నొకటి నాకకుండా ఉండి వ్యాధులు ప్రబలకుండా ఉంటాయి. దూడల దొడ్లు పరిశుభ్రంగానూ, పొడిగానూ ఉండి గాలీ వెలుతురూ బాగా రావాలి. ఎల్లప్పుడూ పరిశుభ్రమైన గాలి తగిలేలా ఉండాలే కానీ గాలి సరాసరి దూడలకు విసురుగా తగల కూడదు. దూడలను పొడిగా, హాయిగా ఉంచడానికి దూడల దొడ్డిలో నేల మీద గడ్డి గాదం పరవాలి. సాధారణంగా రంపపు పొట్టు కానీ గడ్డి కానీ వాడతారు. అధికంగా ఉన్న ఎండ నుంచి, శీతల వాతావరణం నుంచి, వర్షం నుండీ, గాలి నుండి రక్షణకి వెలుపల ఉన్న పశువుల కొట్టాలను పైన సగం వరకూ మూసి ఉంచి, చుట్టూరా గోడను కట్టాలి. తూర్పున తెరుచుకుని ఉన్న దూడల దొడ్లలో పొద్దున్న పూట సూర్య రశ్మి వచ్చి, కొంచెం ఎండగా ఉన్న సమయాలలో నీడగా ఉంటుంది. తూర్పునుండి అరుదుగా వర్షాలు పడతాయి.
దూడలను ఆరోగ్యంగా ఉంచడం
పుట్టిన దూడలకు వ్యాధులు సోకకుండా చూడడం చాలా ముఖ్యం. ఇందు మూలంగా దూడ పెరుగుదల ఆరోగ్యంగా మొదలై పశు మరణాల వల్ల నష్టాలు సంభవించ కుండా ఉంటుంది. రోగాల బారిన పడిన పశువులకు వైద్యం చేయించడం కన్నా ఇది చవకైన పద్ధతి. దూడలను క్రమం తప్పక పరిశీలిస్తూ, వాటికి సరైన పోషణనిస్తూ వాటికి పరిశుభ్రమైన పరిసరాలను ఏర్పరచాలి.
మూలాలు
వర్గం:జంతు శాస్త్రము
కూకట్‌పల్లి మండలం
కూకట్‌పల్లి మండలం, తెలంగాణ రాష్ట్రం, మేడ్చల్ జిల్లాలోని మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం రంగారెడ్డి జిల్లా లో ఉండేది. ప్రస్తుతం ఈ మండలం మ‌ల్కాజ్‌గిరి రెవెన్యూ డివిజను లో భాగం. పునర్వ్యవస్థీకరణకు ముందు ఇది రాజేంద్రనగర్ డివిజనులో ఉండేది.ఈ మండలంలో 6  రెవెన్యూ గ్రామాలు ఉన్నాయి.నిర్జన గ్రామాలు లేవు
నూతన మండల కేంద్రంగా గుర్తింపు
లోగడ కూకట్‌పల్లి  గ్రామం లోగడ రంగారెడ్డి జిల్లా, రాజేంద్రనగర్ రెవెన్యూ డివిజను పరిధిలోని మల్కాజ్‌గిరి మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా కూకట్‌పల్లి పట్టణ ప్రాంతాన్ని (1+05) ఆరు పట్టణ ప్రాంతాలతో నూతన మండల కేంధ్రంగా మేడ్చల్ జిల్లా, మల్కాజ్‌గిరి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
పరిగెత్తు పరిగెత్తు
చిత్ర నిర్మాణం
పరిగెత్తు పరిగెత్తు ఫస్ట్ లుక్ 29 సెప్టెంబర్ 2020న, ట్రైలర్ ను 13 డిసెంబర్ 2020న విడుదల చేసి, సినిమాను 30 జులై 2021న విడుదల చేశారు.
కథ
అజయ్ (సూర్య శ్రీనివాస్) మధ్యతరగతి అబ్బాయి, బాగా చదువుకుని, మంచి బిజినెస్ లో సెటిల్ అయ్యి తల్లిదండ్రులకు చేదోడువాదోడుగా ఉండాలనేది అతని లక్ష్యం. రెడ్ క్రాస్ సొసైటీలో వర్క్ చేస్తున్న ప్రియ (అమృత) తో అజయ్ కి పరిచయం ఏర్పడి వారి అభిరుచులు, అభిప్రాయాలు కలవడంతో ఇద్దరూ ప్రేమలో పడతారు. అజయ్ ఓ వ్యక్తి దగ్గర తీసుకున్న 10లక్షలు కారణంగా, ప్రియ ఆ వ్యక్తి దగ్గర బంధీ అవుతుంది. తన అప్పు చెల్లిస్తేనే ప్రియను వదిలిపెడతానని ఆ వ్యక్తి అజయ్ కి షరతు పెడతాడు. ఈ నేపథ్యంలో అజయ్ అప్పును ఎలా చెల్లిస్తాడు, తను ప్రేమించిన ప్రియను ఆ వ్యక్తి దగ్గర్నుంచి ఎలా కాపాడుకుంటాడు అనేదే మిగతా సినిమా కథ.
బయటి లింకులు
వర్గం:2021 తెలుగు సినిమాలు
గౌరీ ముంజాల్
గౌరీ ముంజాల్ భారతీయ సినిమా నటి, మోడల్. ఎక్కువగా దక్షిణ భారత చిత్రాలలో నటించింది. ఈమె తెలుగులో నటించిన తొలి చిత్రం బన్నీ లోని మహాలక్ష్మి పాత్రతో సుప్రసిద్ధురాలు.
ఇతర లింకులు
వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:కన్నడ సినిమా నటీమణులు వర్గం:మలయాళ సినిమా నటీమణులు వర్గం:1985 జననాలు
మహేంద్రనాథ్ గుప్తా
మహేంద్రనాథ్ గుప్తా (1854 జులై 14 - 1932 జూన్ 4) రామకృష్ణ పరమహంస గృహస్థాశ్రమ శిష్యుల్లో ఒకరు. ఈయననే మాస్టర్ మహాశయులు లేదా క్లుప్తంగా M అని కూడా పిలుస్తారు. ఈయన శ్రీరామకృష్ణ కథామృతం అనే పుస్తక రచయిత. ఇది బెంగాలీ భాషలో పేరొందిన పుస్తకం. ఇది ఆంగ్లంలో ది గోస్పెల్ ఆఫ్ శ్రీరామకృష్ణగా అనువదించబడింది. ఈయన పరమహంస యోగానందకు చిన్నతనంలో ఆధ్యాత్మిక బోధకుడిగా వ్యవహరించాడు.
జీవితం
మహేంద్రనాథ్ గుప్తా 1854, జులై 14 న కోల్‌కతలో మదుసూదన్ గుప్తా, స్వర్ణమయి దేవి దంపతులకు జన్మించాడు. కలకత్తాలోని హేర్ స్కూల్ లో ప్రాథమిక విద్యాభ్యాసం తర్వాత ఆయన ప్రెసిడెన్సీ కళాశాల నుంచి 1874లో బి. ఎ పట్టా పుచ్చుకున్నాడు. ఆయన చదువులో ప్రతిభావంతుడైన విద్యార్థి. 1874 లో ఆయనకు నికుంజా దేవితో వివాహం అయింది. ఈమె బ్రహ్మ సమాజం నాయకుడైన కేశవ చంద్ర సేన్ కు బంధువైన ఠాకూర్ చరణ్ సేన్ కుమార్తె. చదువు పూర్తయిన తర్వాత ఈయన కొద్ది రోజులు ప్రభుత్వోద్యోగం, కొద్ది రోజులు ఒక వ్యాపార సంస్థలో పని చేసాడు. తర్వాత వివిధ కళాశలలో ఆంగ్లం, తత్వశాస్త్రం, ఆర్థిక శాస్త్రం బోధించాడు. కొంతకాలానికి ఈశ్వర్ చంద్ర విద్యాసాగర్ స్థాపించిన పాఠశాలలో ప్రధానాచార్య పదవిని అలంకరించాడు. ఇక్కడే ఆయనను మాస్టర్ మహాశయులు అని పిలవడం ప్రారంభించారు. తర్వాత రామకృష్ణ పరమహంస శిష్యగణంలో కొద్ది మంది, ఇంకా పరమహంస యోగానంద కూడా తన ఆత్మకథ పుస్తకంలో ఈ పేరును వాడారు.
భారత్‌లో ఉగ్రవాద ఘటనల జాబితా
ఇది భారతదేశంపై ఉగ్రవాదులు చేసిన దాడుల జాబితా. 2016 జూలైలో భారత ప్రభుత్వం విడుదల చేసిన ఈ జాబితాలో 2005 నుండి జరిగిన ఉగ్రవాద దాడుల వివరాలున్నాయి. ఈ ఘటనల్లో 707 మంది ప్రాణాలు కోల్పోగా, 3,200 మంది గాయపడ్డారు.
మూలాలు
వర్గం:భారతదేశంలో ఉగ్రవాదం
బొమ్మన విశ్వనాథం
బొమ్మన విశ్వనాథం భారతీయ సాహిత్యాన్ని వంగభాషలోనికి అనువదించిన తెలుగువ్యక్తి. ఇతడు 1934, నవంబర్ 7వ తేదీన ప్రస్తుతం ఒడిషా రాష్ట్రంలోని గంజాం జిల్లా బరంపురం పట్టణంలో జన్మించాడు. ఇతని మాతృభాష తెలుగు అయినప్పటికీ తండ్రి ఉద్యోగరీత్యా ఇతడు తన పదవయేట కలకత్తా చేరుకున్నాడు. అప్పటి నుండి బెంగాలీ భాషను అభ్యసించాడు. విశ్వకవి రవీంద్రనాథ్ టాగూర్ రచనలు అధ్యయనం చేయడంతో సారస్వతాభిమానం పెంపొదింది. వంగ సాహిత్యాన్ని అభ్యసించడంతో పాటు ఇతర భారతీయ భాషలలోని సాహిత్యాన్ని చవి చూడాలనే ఆసక్తితో తెలుగు, తమిళ, కన్నడం, మలయాళం, ఒరియా, బెంగాలీ, హిందీ, ఉర్దూ, గుజరాతీ, మరాఠీ భాషలలో ప్రావీణ్యం సంపాదించాడు.
రచనలు
ఇతని మాతృభాష తెలుగు అయినా, ఇతడు చిన్నప్పటి నుండి వంగదేశంలోనే వుండడం వలన ఇతడు బెంగాలీ భాషలోనే మొదట స్వతంత్ర రచనలు చేశాడు.
మూలాలు
వర్గం:1934 జననాలు వర్గం:తెలుగువారు వర్గం:బెంగాలీ రచయితలు వర్గం:అనువాదకులు వర్గం:బెంగాలీ అనువాదకులు
రాళ్ళపల్లి నటేశయ్య
వీరు 1889 సంవత్సరంలో నెల్లూరులో ఆదిశేషయ్య, భ్రమరాంబ దంపతులకు జన్మించారు. వీరి విద్యాభ్యాసం ముత్తరాజు సుబ్బరామయ్య గారి పాఠశాలలో ఏడవ తరగతి వరకు సాగింది. తరువాత వీరు చెన్నై వెళ్ళి సంగీతం మీద ఆసక్తి నిలిపారు. గూటాల వేంకట రామయ్య గారి వద్ద సంగీత శిక్షణ పొందారు. అనతికాలంలోనే సంగీత, నృత్య విద్యలలో విశేష ప్రతిభ సంపాదించారు. కందాడై శ్రీనివాసన్ వీరిని తమ నాటకాలలో సంగీత శిక్షణ కొరకు నెల్లూరుకు పిలిపించారు. అప్పటి నుండి చివరిదాకా నెల్లూరులోనే వివిధ రంగాలలో కృషిచేశారు. వేదం వెంకటరాయ శాస్త్రి స్థాపించిన ఆంధ్ర భాషాభిమాని సమాజం నాటకాలలో హార్మోనియం శ్రుతిగా మాత్రమే ఉపయోగించేవారు. వీరు దానికి తోడుగా ఫిడేలు వాద్య సహకారంతో నటకులను తీర్చిదిద్ది ప్రదర్శనలకు ఎంతో పుష్టిని చేకూర్చేవారు. తరువాత జ్ఞానోదయ నాటక సమాజంలో నటేశయ్యగారు స్వయంగా హార్మోనియం ప్రవేశపెట్టి దానికొక ప్రత్యేక స్థానాన్ని కల్పించారు. వీరు అనేకమంది హరికథా భాగవతార్లకు శ్రావ్యంగా ఫిడేలు వాద్యాన్ని వాయించడమే కాక కథాంశంలో హాస్యాన్ని, అభినయాన్ని ప్రదర్శించి సభికులను ఆనందపరిచేవారు. ఆ రోజుల్లో శ్రీ పొట్టి శ్రీరాములు నెల్లూరు జిల్లాలో శ్రీమంతుల ఇళ్ళలో శుఖకార్యాలు జరిగేటప్పుడు విధిగా నటేశయ్యగారి హాస్యాభినయం ఉండేది.
వీరు మొదటిసారిగా రామా ఫిలిమ్స్ వారి సతీ తులసి చిత్రంలో నటించారు. దువ్వూరి రామిరెడ్డి గారి చిత్రనళీయం సినిమాలో సునందుని పాత్ర ధరించి కన్నులు కల్వపూలు అనే పద్యాన్ని అభినయంతో చదివి ఆ చిత్రానికే ఒక విశిష్టతను చేకూర్చారు. ప్రసిద్ధ నటులు చిత్తూరు నాగయ్య గారు నిర్మించిన త్యాగయ్య చిత్రంలో బొబ్బిలి కేశవయ్య పాత్రను పోషించి ఎన్నగాను రామభజన అనే కీర్తన ద్వారా తన సంగీత విద్వత్తును ప్రకటించి ప్రేక్షకులలో చెరగని ముద్ర వేసుకున్నారు. తర్వాత గరుడ గర్వభంగం, దీనబంధు, కాలచక్రం, తాసీల్దారు, సువర్ణమాల మొదలైన తెలుగు సినిమాలలో నటించారు. వై.వి.రావు నిర్మించిన విశ్వమోహిని చిత్రంలో డుర్ బసవన్న పాత్రను, తాసీల్దారు చిత్రంలో వంటవాని పాత్రను పోషించి పేరుపొందారు.
"మై వైఫ్" అనే తమిళ చిత్రంలో వంటవాని పాత్ర ధరించి టెంకాయచిప్ప ఫిడేలును వాయిస్తూ సంగడ మాను అనే పాట పాడి ఒక్క చిత్రంతో తమిళ ప్రేక్షకుల ఆదరాభిమానాలను చూరగొన్నారు. తర్వాత లవంగి, భామా పరిణయం మొదలైన తమిళ సినిమాలలోనూ నటించి గొప్ప పేరు సంపాదించారు.
నటేశయ్య గారి ప్రతిభను గుర్తించిన ఆంధ్రప్రదేశ్ సంగీత నాటక అకాడమీ వారు ఒక ఉన్నత సంగీత విద్యా గురుకులాన్ని నెల్లూరులో స్థాపించి దానికి అధిపతిగా నటేశయ్య గారిని నియమించారు. ఆ విద్యాలయంలో అనేకమంది శిష్యులను తయారుచేశారు.
ఎందర్నో నవ్వించిన నటేశయ్యగారు డిసెంబరు 1968 సంవత్సరంలో స్వగృహంలో స్వర్గస్తులయ్యారు.
మూలాలు
వర్గం:తెలుగు సినిమా నటులు వర్గం:తమిళ సినిమా నటులు వర్గం:తెలుగు రంగస్థల కళాకారులు వర్గం:1889 జననాలు వర్గం:1968 మరణాలు వర్గం:నెల్లూరు జిల్లా రంగస్థల నటులు వర్గం:నెల్లూరు జిల్లా సినిమా నటులు
ఝల్కారీబాయి
ఝల్కారీబాయి (నవంబరు 22, 1830 – ఏప్రిల్ 4, 1858) (झलकारीबाई ) భారతీయ మహిళా సైనికురాలు. 1857 సిపాయి తిరుగుబాటు సందర్భంగా జరిగిన ఝాన్సీ యుద్ధంలో ప్రముఖ పాత్ర పోషించింది. ఈమె ఝాన్సీ లక్ష్మీబాయి సైన్యంలోని మహిళా విభాగంలోని సైనికురాలు.
భారత స్వాతంత్ర్యోద్యమ చరిత్రలో సిపాయి తిరుగుబాటు గా, ‘ప్రథమ భారత స్వాతంత్ర్య సంగ్రామం’గా ప్రసిద్ధిగాంచిన 1857-58 నాటి వీరోచిత పోరాట ఘట్టంలో ఝాన్సీరాణి లక్ష్మీబాయికి ప్రతిరూపంగా కీలక భూమికను పోషించిన ఘనత దళిత బహుజన భూమిపుత్రిక ఝల్కారిబాయికే దక్కుతుంది. బుందేల్‌ఖండ్ ప్రాంతంలో ప్రజలు పాడుకునే జానపద బాణీల్లో ఝాన్సీలక్ష్మీబాయి సరసన ఝల్కారిబాయి సాహసాలను పాటల రూపంలో నేటికీ గుర్తుచేసుకోవడం విశేషం.
ఝాన్సీ సమీపంలోని భోజ్‌లా గ్రామంలో కోరీ కులానికి చెందిన సదోవర్ సింగ్, జమునాదేవి దంపతులకు నిరుపేద వ్యవసాయకూలీ కుటుంబంలో 1830 నవంబర్ 22న జన్మించిన ఝల్కారిబాయి వీరనారిగా ఎదిగి, నేడు దళిత బహుజనుల ఆత్మగౌరవ పతాకగా మారింది. చిన్న వయసులోనే తల్లి మరణించడంతో తండ్రి పెంపకంలో గుర్రపుస్వారీ, కత్తిసాము వంటి యుద్ధ విద్యలు నేర్చుకుంది. అడవిలో పశువులను మేపుతున్న ఝల్కారిపై దాడి చేసిన చిరుత పులిని కేవలం చేతికర్రతో చాకచక్యంగా హతమార్చిన ఘటన సంచలనం రేపింది. ఝాన్సీలక్ష్మీబాయి సైన్యంలో ఆయుధ విభాగంలో పనిచేస్తున్న పూరణ్‌సింగ్‌ ను వివాహం చేసుకున్న ఝల్కారిబాయి, తదనంతర కాలంలో లక్ష్మీబాయికి సన్నిహితమై సైన్యంలో చేరి ‘దుర్గావాహిని’ మహిళా సాయుధ దళానికి నాయకత్వం వహించింది.
సిపాయి తిరుగుబాటు సందర్భంగా శత్రుసేనలతో జరిగిన యుద్ధంలో ప్రముఖ పాత్రను పోషించి చరిత్రలో చిరస్థాయిగా నిలిచిపోయింది. 1858 ఏప్రిల్ 3న బ్రిటిష్ జనరల్ హగ్ రోజ్ నాయకత్వంలో బ్రిటిష్ సేనలు ఝాన్నీ రాజ్యాన్ని చుట్టుముట్టాయి. ఆ దాడి నుంచి లక్ష్మీబాయి సురక్షితంగా తప్పించుకుని కల్పి ప్రాంతంలో పోరాడుతున్న తిరుగుబాటు నాయకులను కలుసుకోవడానికి అనువుగా, ఝల్కారీబాయి తానే ఝాన్సీలక్ష్మీబాయినంటూ కోట ముందు ప్రత్యక్షమై బ్రిటిష్ సేనలను ముప్పుతిప్పలు పెట్టింది. ఆ దాడిలో ఝాన్సీలక్ష్మీబాయి రూపంలో బందీగా పట్టుబడ్డ ఝల్కారిబాయిని గుర్తుపట్టిన బ్రిటిష్ సేనలు, తదనంతర కాలంలో ఆమెను విడిచిపెట్టారా లేదా చంపేశారా అన్నది చెప్పడానికి స్పష్టమైన ఆధారాలు లేవు. ఝల్కారిబాయి సాహసంతో స్ఫూర్తి పొందిన దళిత బహుజన రాజకీయ పార్టీల కార్యకర్తలు నేడు క్షేత్రస్థాయిలో ఝల్కారిబాయి జీవితాన్ని, పోరాట ఘట్టాలను నాటకాలు, కథలుగా మలచి ఊరూరా ప్రచారం చేస్తున్నారు. భారత ప్రభుత్వం, ఆమె జ్ఞాపకార్థం పోస్టల్ స్టాంపును విడుదల చేయడం గమనార్హం.
మూలాలు
వర్గం:1830 జననాలు వర్గం:స్వాతంత్ర్య సమర యోధులు వర్గం:భారత స్వాతంత్ర్య సమర యోధులు వర్గం:1858 మరణాలు వర్గం:ఉత్తర ప్రదేశ్ వ్యక్తులు వర్గం:హిందీ భాషా పాఠాన్ని కలిగి ఉన్న వ్యాసాలు
ఆంధ్రప్రదేశ్‌లోని పట్టణ స్థానిక సంస్థల జాబితా
ఆంధ్రప్రదేశ్ లో మొత్తం 126 పట్టణ స్థానిక సంస్థలున్నాయి.ఇందులో 17 నగరపాలక సంస్థలు, 78 పురపాలక సంఘాలు, 31 నగర పంచాయతీలు ఉన్నాయి. వాటి పూర్తి వివరాల కొరకు చూడండి.
మూలాలు
వర్గం:ఆంధ్రప్రదేశ్ పట్టణ స్థానిక సంస్థలు
అహల్యా బాయి హోల్కర్
మహారాణి అహల్యా బాయి హోల్కర్ (1725 మే 31 - 1795 ఆగస్టు 13), మరాఠాలు పరిపాలించిన మాల్వా సామ్రాజ్యపు హోల్కరు వంశ రాణి. రాజమాత అహల్యాబాయి మహారాష్ట్రలోని అహ్మద్ నగర్ ప్రాంతానికి చెందిన చొండి గ్రామంలో జన్మించారు. ఆమె తన పరిపాలన కాలంలో హిందూ మత కార్యకలాపాలు, ధార్మిక కార్యక్రమాలు నిర్వహించి పేరొందారు.అహల్యాబాయి భర్త ఖండేరావు హోల్కర్ 1754లో కుంభేర్ యుద్ధంలో మరణించారు. పన్నెండు సంవత్సరాల తర్వాత, ఆమె మామ మల్హర్ రావు హోల్కర్ మరణించారు. ఒక సంవత్సరం గడిచాకా ఆమె మాల్వా రాజ్యపు రాణిగా సింహాసనాన్ని అధిష్టించారు. ఆమె రాజ్యాన్ని థగ్గులనే ప్రఖ్యాత దోపిడీదారుల నుంచి, ఇతర దుండగుల నుంచి రక్షించే ప్రయత్నాలు చేశారు. ఆమె యుద్ధాలలోకి వ్యక్తిగతంగా సైన్యాన్ని నాయకత్వం వహించి ముందుకు నడిపారు. తుకోజీరావ్ హోల్కర్‌ను సేనానాయకునిగా నియమించారు. రాణీ అహల్యాబాయి ఇండోర్, మహేశ్వర్ ప్రాంతాల్లో అనేక హిందూ ఆలయాలను నిర్మించి ప్రసిద్ధికెక్కింది. ఆమె రాజ్యాలకు ఆవల ఉన్న అనేక పవిత్ర స్థలాల్లో ధర్మశాలలు నిర్మించారు. వాటిలో తూర్పున ద్వారక (గుజరాత్) నుంచి మొదలుకొని వారణాసి, ఉజ్జయిని, నాసిక్, గయ, వైద్యనాథ్ ఆలయం (మహారాష్ట్ర) వంటి ప్రాంతాల్లో ధర్మశాలలు నిర్మాణం చేశారు. సోమనాథ్‌లో పాడుబడి, అపవిత్రమైవున్న సుప్రఖ్యాత సోమనాథేశ్వరాలయాన్ని ఆమె పునర్నిర్మించారు.
పరిపాలన
ఒక స్త్రీ పాలనా బాధ్యతలు చేపట్టడంపట్ల రఘోబా వంటి మరాఠా సర్దార్లు అభ్యంతరమం చెప్పినప్పటికీ, నాటి పీష్వా మాధవ రావు అండతో ఆమె ఇండోర్ పాలనా బాధ్యతలు చేపట్టారు. 1767వ సంవత్సరం నుండి 1795వ సంవత్సరం వరకు ఆమె ఇండోర్ రాజ్యాన్ని పరిపాలించారు. ఆమె పర్దా పధ్ధతిని (ఘోషా) పాటించలేదు. ప్రజలకు నిత్యం అందుబాటులో ఉండేవారు. తుకోజీ హొల్కర్ ను సుబేదార్ గా నియమించారు. సామంత నాయకులు అమెకెంతో గౌరవమిచ్చేవారు. ఇండోర్ని విస్తరింపచేశారు. రాజధానిని నర్మదా నది ఒడ్డున కొత్తగా నిర్మించిన మహేశ్వర్ కి మార్చారు. మధ్యభారత మాళ్వా ప్రాంతాన్ని మహేశ్వర్ రాజధానిగా శాంతి సౌభాగ్యాలతో పరిపాలించారు. యుధ్ధవిద్యలలో స్త్రీలను ప్రోత్సహించి ఒక మహిళా సేనను ఏర్పరిచారు. వితంతువులకు భర్త ఆస్తి సంక్రమించేలా చేశారు. కాలువలు, చెరువులు త్రవ్వించి వ్యవసాయ అభివృధ్ధికి పాటుపడ్డారు.
సేవ, హిందూ ధర్మ పరిరక్షణ
పరిపాలనా సమయంలో అహల్యా బాయి సేవకు, దానధర్మాలకు మారుపేరుగా నిలిచారు. ఆమె శివుని భక్తురాలు. మధ్యభారత మాళ్వా ప్రాంతాంలోనే కాక భారతదేశమంతటా శివాలయాలు నిర్మించారు. మహమ్మదీయుల దాడులలో శిథిలమైన అనేక ఆలయాలను పునర్నిమించారు. కాశీ, ద్వారక, మథుర, ఉజ్జయిని, రామేశ్వరం, అయోధ్య, హరిద్వార్, ఘృష్ణేశ్వర్ ఇలా అనేక పుణ్యక్షేత్రాలలోని అలయాలను పునరుద్ధరించింది.ఆ విధంగా హిందూ ధర్మ పునరుత్తేజానికి కృషి చేసింది. మహేశ్వర్ నేత కార్మికులను ప్రొత్సహించి మహేశ్వరం చీరలు అను కొత్త నేతను అందుబాటులోనికి తెచ్చింది. ఈనాటికీ మహేశ్వరం చీరలు మహారాష్ట్రలోనే కాక భారతదేశమంతటా ప్రసిద్ధి.
తెలుగు సాహిత్యంలో
అహల్యాబాయి జీవితాన్ని చిలకమర్తి లక్ష్మీనరసింహం నవలగా మలచగా 1958 నాటి ఎస్సెస్సెల్సీ విద్యార్థులకు ఉపవాచకంగా ఆ చారిత్రిక నవలను సంక్షిప్తీకరించారు. దీనిలో వీరేశలింగం, బాలగంగాధర తిలక్, అరవింద ఘోష్ ల జీవితాల గురించిన రచనలూ ఉన్నాయి.
ఇతర లింకులు
వర్గం:1725 జననాలు వర్గం:1795 మరణాలు వర్గం:మహారాష్ట్ర వ్యక్తులు వర్గం:మధ్యప్రదేశ్ వ్యక్తులు వర్గం:మరాఠీ వ్యక్తులు వర్గం:రాజమాతలు వర్గం:యుద్ధాలు చేసిన భారతీయ మహిళలు వర్గం:18వ శతాబ్ది యుద్ధరంగాల్లో మహిళలు వర్గం:భారతీయ మహిళా పాలకులు వర్గం:మరాఠా సామ్రాజ్యపు మహిళలు వర్గం:18వ శతాబ్దపు మహిళా పాలకులు వర్గం:పీష్వా సంస్థానం
జహీరాబాదు పురపాలకసంఘం
జహీరాబాదు పురపాలక సంఘం, సంగారెడ్డి జిల్లాకు చెందిన పురపాలక సంఘాలలో ఒకటి. ఇది 9వ నెంబరు జాతీయ రహదారిపై హైదరాబాదు నుంచి మహారాష్ట్రలోని షోలాపూర్ వెళ్ళు మార్గంలో ఉంది.జహీరాబాద్ జాతీయ రహదారిపై హైదరాబాదు నుండి సుమారు 100 కి.మీ. దూరంలో ఉంది.
ఇక్కడినుండి కర్ణాటక రాష్ట్ర్రపు బీదర్ పట్టణానికి 25 కి.మీ. దూరం.చుట్టుప్రక్కల గ్రామాలలో వ్యవసాయం ముఖ్య జీవనోపాధి. అంతే కాకుండా ఉపాధి కలిపించే మరి కొన్ని పరిశ్రమలున్నాయి - ఉదా - మహీంద్ర & మహీంద్ర, ట్రైడెంట్ షుగర్స్ (పాత పేరు నిజాం షుగర్స్), ముంగి (బస్ బాడీ బిల్డింగ్ యూనిట్). ఈ పరిశ్రమలకు తగినట్లుగా వాణిజ్య సదుపాయాలున్నాయి.అనేక గోడౌన్లు ఉన్నాయి.
చుట్టుప్రక్కల గ్రామాలలో చెరకు ముఖ్యమైన పంట. జహీరాబాద్-బీదర్ దారిలో ఉన్న సిద్ధి వినాయక ఆలయం ప్రసిద్ధి చెందింది.
పురపాలక సంఘం స్థాపన
thumb|230x230px| జహీరాబాదు పట్టణంలో 9వ నెంబరు జాతీయ రహదారి|alt= 1953లో స్థాపించబడిన ఈ పురపాలక సంఘం ప్రస్తుతం మూడవగ్రేడు పురపాలక సంఘంగా కొనసాగుతున్నది. 24 వార్డులతో ఉన్న ఈ పురపాలక సంఘంలో మార్చి 2014 నాటికి 35738 ఓటర్లు ఉండగా, 2011 నాటి ప్రకారం జనాభా 52193. పట్టణ విస్తీర్ణం 21.74 చకిమీ. 2011-12 ప్రకారం పురపాలక సంఘం ఆదాయం సుమారు రూ.5 కోట్లు.పిన్ కోడ్ నం. 502 220., ఎస్.టి.డి.కోడ్ = 08451
జనాభా గణాంకాలు
2001 జనాభా లెక్కల ప్రకారం జహీరాబాద్ జనాభా 140,160.ఇందులో మగవారు 51%, స్త్రీలు 49%. అక్షరాస్యత 62%.
పాలనా విభాగాలు
ఇది లోక్ సభ నియోజక వర్గం కేంద్ర స్థానమే కానీ రెవిన్యూ డివిజన్ కేంద్ర స్థానం కాదు.అంటే ఇక్కడ పార్లమెంటు సభ్యునికి కార్యాలయం ఉంటుంది, కానీ రెవిన్యూ డివిజినల్ అధికారి ఉండడు.ఇది కామారెడ్డి రెవిన్యూ డివిజన్ పరిధిలోకి వస్తుంది.జహీరాబాద్ ఒక శాసనసభ నియోజక వర్గం, లోక్ సభ నియోజకవర్గం కూడాను.
ఆదాయ వనరులు
ఈ పురపాలక సంఘానికి ప్రధాన ఆదాయవనరు ఆస్తిపన్ను. దీని ద్వారా ఏటా సుమారు రూ.50 లక్షలకు పైగా ఆదాయం సమకూరగా, నీటిపన్నుల ద్వారా రూ. 26 లక్షలు ఆదాయం వస్తుంది. ఇవి కాకుండా అనుమతి పనులు, లైసెన్స్ ఫీజులు, ప్రకటనల పన్నులు తదితరాల ఆదాయం కూడా సమకూరుతుంది. ప్రభుత్వం నుంచి వచ్చే గ్రాంటుల ద్వారా అభివృద్ధి పనులు చేపడతారు.
2014 ఎన్నికలు
2014 మార్చి 30న ఈ పురపాలక సంఘానికి ఎన్నికలు నిర్వహిస్తున్నారు. 24 వార్డుల నుంచి ఒక్కో కౌన్సిలర్ ఎన్నికై పరోక్ష పద్ధతిలో చైర్మెన్‌ను ఎన్నుకుంటారు. పైగా నవాబ్ "జహీర్ యార్ జంగ్" పేరు మీద ఈ పట్టణానికి జహీరాబాద్ అనే పేరు వచ్చింది.జహీరాబాద్ అక్షాంశ రేఖాంశాలు 17.68°N, 77.62°W. సగటు ఎత్తు 622 మీటర్లు (2040 అడుగులు).
కేతకి సంగమేశ్వర ఆలయం
జహీరాబాదు పట్టణానికి సుమారు 18 కి.మీ. దూరంలో చాలా ప్రసిద్ది చెందిన కేతకి సంగమేశ్వర ఆలయం కలదు, ఈ ఆలయం నుండి వారణాసి  గంగా నదికి కాశీ లోని ఆలయం నుండి ఇక్కడి ఈ ఆలయంలోని జల ద్వారం  నకు కలసి అంతర్వేదిగా ఉందని ప్రసిద్ది. కాశీ ఆలయం లోని ఒక ఋషి ఒక కమండలాన్ని ఆ జల ద్వారంలో వదిలితే ఇక్కడి కేతకి సంగమేశ్వర ఆలయంలో తేలిందని ప్రసిద్ది. సంవత్సరం పొడవునా ఎల్లపుడు నీటితో నిండి జల ద్వారం కలకలలాడుతు ఉంటుంది.
వెలుపలి లంకెలు
వర్గం:తెలంగాణ పురపాలక సంఘాలు వర్గం:సంగారెడ్డి జిల్లా పురపాలక సంఘాలు
దిశా పూవయ్య
దిశా పూవయ్య, కన్నడ సినిమా నటి.
సినిమారంగం
దిశా పూవయ్య 2011లో హుడుగారు సినిమాలో అతిథి పాత్రలో నటించింది. తరువాత పోలీస్ స్టోరీ 3 సినిమా, 2013లో స్లమ్‌ సినిమాలలో నటించింది. తమిళనాడు లోని ఉన్న ఆరుగురు బెంగుళూరు స్నేహితుల యాధార్థ కథ ఆధారంగా 2014లో రూపొందించబడిన నామ్ లైఫ్ స్టోరీ సినిమాలో కూడా నటించింది. 2019లో గధాయుద్ధ సినిమాలో నటించింది.
బయటి లింకులు
వర్గం:భారతీయ సినిమా నటీమణులు వర్గం:కన్నడ సినిమా నటీమణులు వర్గం:జీవిస్తున్న ప్రజలు
బిల్గి శాసనసభ నియోజకవర్గం
బిల్గి శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం బాగల్‌కోట్ జిల్లా, బాగల్‌కోట్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
దశార్ణ రాజ్యం
పురాతన మధ్య, పశ్చిమ భారతదేశంలో యాదవరాజులు పరిపాలించిన అనేక రాజ్యాలలో దాశార్ణరాజ్యం ఒకటి. ఇది ఉత్తర మధ్యప్రదేశు లోని చేది, పంచాల రాజ్యాలకు దక్షిణాన ఉంది. పంచాల యువరాజు శిఖండి దశార్ణకు చెందిన యువరాణిని వివాహం చేసుకున్నాడు. శిఖండిను 'మద్యమ-లింగంలో ఒకరు' అని సూచించబడింది. దీంతో దశార్ణరాజు, పాంచాలరాజు ద్రుపదుల మధ్య వివాదం ఏర్పడింది.
సివీలు, త్రిగర్తాలు, పశ్చిమ మాళవాలు, అమ్వాస్తాలతో పశ్చిమప్రాంతాలలో (పాకిస్తాను పంజాబు భూభాగాలలో) మరో దశార్ణరాజ్యం ఉంది. (2,31).
భారతవర్షంలో దశార్ణ రాజ్యాలు
భరత వర్ష (ప్రాచీన భారతదేశం) రాజ్యాల జాబితాలో దాశార్ణ కూడా జాబితా చేయబడింది.
వీరిలో కురు-పాంచాలలు, సాళ్వాలు, మాద్రేయులు, జంగళాలు, శూరసేనలు, కళింగులు, వోధలు, మాలాలు, మత్స్యలు, సావాల్యాలు, కుంతలులు, కాశీ-కోసలలు, చేదీలు, కరుషాలు, భోజులు, సింధులు, పులిందకులు, ఉత్తమాలు, దశార్ణలు, మేకలాలు, ఉత్కలాలు; పాంచాల, కౌసిజాలు ... ... (6,9)ఉన్నారు.
పాండవులు 13 వ సంవత్సరం ప్రవాసం గడపడానికి ఎంపిక చేసిన రాజ్యాలలో చేది ఒకటి.
కురుల రాజ్యం చుట్టూ పాంచాల, చేది, మత్స్య, శూరసేన, పట్టాచర, దశార్ణ, నవరాష్ట్ర, మల్లా, సాల్వ, యుగంధర, సౌరాష్ట్ర, అవంతి, విశాలమైన కుంతిరాజ్యాలు వంటి నాణ్యమైన మొక్కజొన్నలు పండించబడ్డాయని సూచించబడింది. (4,1)
ద్వైత వనం నుండి మత్స్యరాజ్యానికి పాండవుల ప్రయాణం
నివసిస్తున్న ద్వైతవనం వదిలి పాండవులు తూర్పు వైపున్న యమునా నది అనేక కొండలు, అడవుల గుండా పయనించారు. వారి అటవీ జీవితాన్ని ముగించి వారు దక్షిణ దిశలో ఉన్న యమునా దక్షిణతీరానికి చేరుకున్నారు. అడవి జింకలను వేటాడుతూ వారు యక్రిల్లోమా, శూరసేన మీదుగా వెళ్ళి తరువాత వారు పడమర వైపుకు తిరిగారి వారి వెనుక వారి కుడి వైపున పాంచాల దేశం, వారి ఎడమ దాశార్నాలు దాటి చివరికి వారు అడవిని విడిచిపెట్టి మత్స్య భూభాగంలోకి ప్రవేశించారు. అయినప్పటికీ వారికి విరాటనగరం ఇంకా దూరంగా ఉంది.
క్రింద ఉన్న భాగం వివిధ పురాతన రాజ్యాల స్థానాలను వివరిస్తుంది. పాంచాల రాజ్యానికి దశార్ణ పశ్చిమాన ఉందంబది అవాస్తవం చెప్పిందనే అస్పష్టమైన ఆలోచన ఉంది'
దశార్ణ రాజు సుదాముడు
దశార్ణరాజు సుధర్ముడికి ఇద్దరు కుమార్తెలు. ఒకరు చేదిరాజు విరబాహు (సుబాహు) ను వివాహం చేసుకున్నది. మరొకరు విదర్భరాజు భీముడిని వివాహం చేసుకున్నది. ప్రఖ్యాత యువరాణి దమయంతి ఈ విదర్భ రాజు భీముడి కుమార్తె. (3,69).
భీముడు దశార్ణ రాజు సుదాముడిని ఓడించుట
పాండవరాజు యుధిష్ఠరుడు రాజసూయ యాగానికి కప్పం సేకరించే పోరాటసైన్యం దశార్ణ రాజ్యానికి చేరుకుంది.
భీముడు దాశార్ణులను లొంగదీసుకున్నాడు. అక్కడ దాశార్ణ దేశంలో సుధర్మ అనే రాజును భీమసేనుడు భీకర పోరాటం చేసాడు. భీమసేనుడు శార్ణరాజు చేసిన ఆ ఘనతను చూసి శక్తివంతమైన సుధర్ముడిని తన దళాలకు ప్రధానుడిగా నియమించాడు. (2,28)
పశ్చిమ దశార్ణాలను ఓడించిన నకులుడు
పాండవరాజు యుధిష్ఠిరుడి రాజసూయ యాగానికి నివాళి సేకరించడానికి నకులుడు పశ్చిమ దశార్ణరాజ్యానికి చేరుకున్నారు.
పశ్చిమ ప్రాంతంలో నకులుడ్జూ దాశార్ణాలు, శివులు, త్రిగర్తలు, అమ్వాష్టాలు, మాళవులు, కర్ణాటాల ఐదు తెగలు, మధ్యమాకేయలు, వత్తాధనాలు అని పిలువబడే ద్విజులజాతికి చెందిన తరగతులను లొంగదీసుకున్నారు. (2,31)
దశార్ణరాజు హిరణ్యవర్మను
పెద్ద సైన్యాన్ని కలిగి ఉన్న హిరణ్యవర్మను రాజుకు ఆయనకు ఒక అందమైన కుమార్తె ఉంది. పాంచాలరాజు ద్రుపదుడు ఈ దశార్ణ యువరాణిని తమ కుమారుడు శిఖండికి భార్యగా ఎన్నుకున్నాడు. శిఖండికి ఆడపిల్లగా జన్మించి కాని పురుషుడిగా పెరిగింది. శిఖండి నిజమైన లింగనిర్ధారణ గురించి రహస్యం బయటపడినప్పుడు దశార్ణ, పంచాలుల మధ్య యుద్ధం జరిగింది. పాంచాల రాజధానినగరం కాంపిల్యను (ఉత్తర ప్రదేశులోని కంపీలు) తొలగించాలని హిరణ్యవర్మను తన సైన్యాన్ని ఆదేశించాడు. (5-192,193). ద్రుపదచక్రవర్తి నగరం సహజంగా బాగా రక్షించబడింది. అయినప్పటికీ వారు దానిని మరింత జాగ్రత్తగా రక్షించడం, రక్షణాత్మక పనులతో బలపరచడం ప్రారంభించారు. (5,194)
శిఖండి చనిపోవాలని కోరుకున్నాడు, స్తునాకర్ణ అనే యక్ష అడవికి వెళ్ళాడు. ఆయన ఆ అడవిలోకి చొరబడిన వారిని చంపేస్తాడు. అడవి లోపల ఆయన భవనం ఎత్తైన గోడలు, ఒక ద్వారంతో, పొడి భూమితో పూతపూయబడింది. వేయించిన వరి సువాసనను కలిగి ఉన్న పొగతో సమృద్ధిగా ఉంది. ఆ భవనంలోకి ప్రవేశించిన శిఖండి చనిపోవడానికి ప్రాయోపవేసం చేసాడు. యక్షుడిదయతో, శిఖండిని మగవాడిగా మారాడు. అతను తన రాజ్యానికి తిరిగి వచ్చి దశార్ణాలు, పాంచాల మధ్య వివాదాన్ని ముగించాడు. (5-194,195)
హిరణ్యవర్మనౌ రాజును ద్రుపాద సోదరుడిగా పేర్కొన్నారు: - ద్రుపద మాటలు: - నా శక్తివంతమైన సోదరుడు, రాజు హిరణ్యవర్మను, ఒక పెద్ద శక్తిని సమీకరించి. కోపంతో నా వైపు వస్తున్నారు. (5,193)
దశార్ణరాజు చిత్రగుప్తుడు అర్జునుడి చేతిలో ఓడిపోవుట
కురుక్షేత్ర యుద్ధం తరువాత అశ్వనేధయాగ నిర్వహణలో భాగంగా అర్జునుడు అశ్వన్ని వెంబడిస్తూ తన సైన్యంతో దశార్ణరాజ్యానికి చేరుకున్నాడు.
కాశీలు, అంగాలు, కోసలులు, కిరాతులు, తంగనాలను జయించిన తరువాత అర్జునుడు దశార్ణదేశానికి చేరుకున్నాడు. ఆ ప్రజల పాలకుడు చిత్రంగదుడు. ఆయనకు అర్జునుడికి మధ్య చాలా భయంకరమైన యుద్ధం జరిగింది. అర్జునుడు ఆయనను తన ఆధీనంలోకి తీసుకుని, నిషాధ రాజు (ఏకలవ్య కుమారుడు)రాజ్యానికి చేరుకుంది. (14,83)
ఇవి కూడా చూడండి
పురాతన భారతీయ రాజ్యాలు
మైత్రీ (2012 సినిమా)
మైత్రీ 2012, నవంబర్ 30న విడుదలైన తెలుగు చలనచిత్రం. సూర్యరాజు దర్శకత్వం వహించిన ఈ చిత్రంలో నవదీప్, సదా, బ్రహ్మానందం, ఉత్తేజ్ తదితరులు నటించగా, వికాస్ సంగీతం అందించారు.
ఇతర లంకెలు
వర్గం:తెలుగు కుటుంబకథా చిత్రాలు వర్గం:నవదీప్ నటించిన చిత్రాలు వర్గం:బ్రహ్మానందం నటించిన సినిమాలు వర్గం:ఉత్తేజ్ నటించిన చిత్రాలు వర్గం:2012 తెలుగు సినిమాలు
బజాజ్
బజాజ్ భారతదేశంలో కొందరి ఇంటిపేరు.
కార్బన్ డయాక్సైడ్
కార్బన్ డయాక్సైడ్ వాయువు వాతావరణంలో విస్తారంగా లభించే ఒక వాయువు. దీన్నే బొగ్గుపులుసు వాయువు అని కూడా అంటారు. వృక్షాలు, జంతువులు శ్వాసించడం, ఇంధనాలు మండటం, పదార్థాలు పులియడం వల్ల ఈ వాయువు ప్రధానంగా ఏర్పడుతుంది. కిరణజన్య సంయోగ క్రియ లో వృక్షాలు ఈ వాయువు ను లోనికి పీల్చుకుని ఆక్సిజన్ వాయువును వెలువరిస్తాయి.
గాలిలో దీని గాఢత 0.03 శాతం ఉంటుంది. ఈ శాతం పెరిగినపుడు గ్రీన్‌హౌస్ ప్రభావం వల్ల వాతావరణం వేడెక్కుతుంది. గ్రీన్‌హౌస్ వాయువుల్లోకెల్లా ఇది అతి ముఖ్యమైంది. మోటారు వాహనాలు ఉపయోగించడం వల్ల, పర్యావరణంలో CO2 గాఢత పెరుగుతుంది.
సాధారణ పద్ధతుల్లో సున్నపు రాయిని లేదా సోడియం బైకార్బోనేట్లను వేడి చేసి వియోగం చెందించి CO2 వాయువును తయారు చేస్తారు. రసాయన శాస్త్ర పద్ధతుల్లో చలువరాతి ముక్కలపై గాఢ హైడ్రోక్లోరిక్ ఆమ్లంపై చర్య జరిపి CO2 ను తయారు చేస్తారు.
ఇతర లింకులు
వర్గం:రసాయన శాస్త్రము
గాజులరేగ
గాజులరేగ,ఆంధ్ర ప్రదేశ్ రాష్ట్రం, విజయనగరం జిల్లా, విజయనగరం మండలములో మేజర్ పంచాయితి. .
గ్రామ దేవత ముత్యాలమ్మ ఆలయం ఉంది.
గుండేటి రమేశ్
గుండేటి రమేశ్‌ తెలంగాణ రాష్ట్రానికి చెందిన కవి, జానపద గాయకుడు, గీత రచయిత, నటుడు. ‘జర’, ‘పరేషాన్‌’, ‘మైసారం’ (మైసూర్‌), ‘జర్రంత’, ‘గాయబు’ వంటి తెలంగాణలో వాడుకలో ఉన్న పదాలతో రమేశ్ రాసిన ‘మాయదారి మైసమ్మో.. మైసమ్మా.. మనం మైసారం బోదమే మైసమ్మా!’ పాటల ఒక తరం మొత్తాన్నీ ఉర్రూతలూగించింది.
జననం, విద్య
రమేశ్‌ 1969, నవంబరు 7న వెంకటేశం - లక్ష్మి దంపతులకు తెలంగాణ రాష్ట్రం, కరీంనగర్‌ జిల్లా, చామనపల్లి గ్రామంలోని చేనేత కుటుంబంలో జన్మించాడు. కరీంనగర్‌ లోని రాజరాజేశ్వర ప్రభుత్వ కళాశాల నుంచి బిఏ చదువును పూర్తిచేశాడు.
రచనా ప్రస్థానం
విద్యార్థి దశనుంచే కవితలు, పాటలు రాయడం ప్రారంభించిన రమేశ్, 18 ఏళ్ళ వయసులో ‘యువశక్తి’ పేరిట పాటల సంపుటిని ప్రచురించాడు. జానపదం, భక్తి, చేనేత వృత్తి నేపథ్యం మొదలైన అంశాలతో 200కు పైగా ప్రైవేటు గీతాలు రాశాడు. ‘జాబిలమ్మ పదాలు’, ‘కరీంనగర్‌ జిల్లా ఆణిముత్యాలు’, ‘చేనేత చంద్రిక’ మొదలైన పుస్తకాలు వెలువరించాడు.
సినిమారంగం
1998లో రాజేంద్రప్రసాద్ హీరోగా వచ్చిన ‘జై భజరంగ బలి’ సినిమాలో ‘వెండి వెన్నెల్లలోన అమ్మడూ.. పండిపోదాము రావే గుమ్మడు’ పాటతో సినిమారంగంలోకి ప్రవేశించాడు. ఆ పాట అందరిని అలరించింది. 2000లో వచ్చిన కాలేజ్‌ సినిమాలో రమేశ్ రాసిన ‘మాయదారి మైసమ్మో.. మైసమ్మా మనం మైసారం బోదమే మైసమ్మా’ పాట అందరితో చిందులేయించింది.
మూలాలు
వర్గం:1969 జననాలు వర్గం:కరీంనగర్ జిల్లా వ్యక్తులు వర్గం:కరీంనగర్ జిల్లా కవులు వర్గం:కరీంనగర్ జిల్లా గాయకులు వర్గం:కరీంనగర్ జిల్లా రచయితలు వర్గం:తెలుగు సినిమా పాటల రచయితలు
సదాశివ్ అమ్రపుర్కర్
సదాశివ్ దత్తరాయ్ అమ్రపుర్కర్ (11 మే 1950 - నవంబర్ 2014 ) భారతదేశానికి చెందిన సినిమా నటుడు. ఆయన హిందీ, మరాఠీ, ఇతర ప్రాంతీయ భాషల్లో 300కు పైగా సినిమాల్లో నటించాడు. సదాశివ్ రంజీ ట్రోఫీలో ఫస్ట్ క్లాస్ క్రికెట్  ఆడాడు.
బయటి లింకులు
వర్గం:1950 జననాలు వర్గం:2014 మరణాలు
శ్రీ శ్రీ రవి శంకర్
రవిశంకర్ (జననం 1956 మే 13) భారతీయ ఆధ్యాత్మిక గురువు. అతన్ని తరచుగా " శ్రీశ్రీ " అని, గురూజీ అనీ, గురుదేవ్ అనీ పిలుస్తారు. అతను 1981 లో ఆర్ట్ ఆఫ్ లివింగ్ ఫౌండేషన్‌ను స్థాపించాడు. అది ప్రజలకు సామాజిక సహాయాన్ని అందించే స్వచ్ఛంద సంస్థ. 1997 లో అతను జెనీవాలో ఇంటర్నేషనల్ అసోసియేషన్ ఫర్ హ్యూమన్ వాల్యూస్ అనే స్వచ్ఛంద సంస్థను స్థాపించాడు. ఇది సహాయక చర్యలు, గ్రామీణాభివృద్ధిలో నిమగ్నమై ఉంది. ఆర్ట్ ఆఫ్ లివింగ్ శాఖలు ప్రపంచవ్యాప్తంగా ఉన్నాయి. ప్రధాన శాఖ బెంగుళూరు సమీపంలోని జక్కూరు వద్ద ఉంది. వీరు కనుగొన్న సుదర్శన క్రియ బహు ప్రసిద్దం.
జీవిత విశేషాలు
రవిశంకర్ తమిళనాడులోని పాపనాసంలో విశాలాక్షి రత్నం, ఆర్ఎస్ వెంకట రత్నం దంపతులకు జన్మించాడు. అతను భానుమతి నరసింహన్‌కు సోదరుడు. అతను పుట్టినది ఆదివారం కావడంతో "రవి" అని, ఎనిమిదవ శతాబ్దపు హిందూ గురువు అయిన ఆది శంకరుడి పేరు మీదుగా"శంకర్", అనీ పెట్టారు. రవి శంకర్ పుట్టినది ఆదిశంకరుని పుట్టిన రోజునే. అతని మొదటి గురువు, వేద పండితుడూ మహాత్మా గాంధీ యొక్క సన్నిహితుడూ అయిన సుధాకర్ చతుర్వేది. రవిశంకర్ బెంగళూరు విశ్వవిద్యాలయానికి అనుబంధంగా ఉన్న సెయింట్ జోసెఫ్ కళాశాల నుండి బ్యాచిలర్ ఆఫ్ సైన్స్ పట్టా పొందాడు. గ్రాడ్యుయేషన్ తరువాత, శంకర్ తన రెండవ గురువు మహర్షి మహేష్ యోగితో కలిసి ప్రయాణించాడు, ప్రసంగాలు చెయ్యడం, వేద శాస్త్రాలపై సమావేశాలు ఏర్పాటు చేయడం, భావాతీత ధ్యానం, ఆయుర్వేద కేంద్రాలను ఏర్పాటు చేయడం వంటివి చేసాడు.
1983 లో, స్విట్జర్లాండ్‌లో శంకర్ తన మొట్టమొదటి ఆర్ట్ ఆఫ్ లివింగ్ కోర్సును నిర్వహించాడు. 1986 లో, ఉత్తర అమెరికాలో మొట్ట మొదటి కోర్సు కోసం అతను అమెరికాలోని కాలిఫోర్నియాలోని యాపిల్ వ్యాలీకి వెళ్ళాడు.
మూలాలు
వర్గం:1956 జననాలు వర్గం:పద్మవిభూషణ పురస్కారం పొందిన తమిళనాడు వ్యక్తులు వర్గం:తమిళనాడు ఆధ్యాత్మిక గురువులు
హిట్ (2020 సినిమా)
హిట్:ది ఫస్ట్ కేస్ 2020, ఫిబ్రవరి 28న విడుదలైన తెలుగు చలనచిత్రం. వాల్ పోస్టర్ సినిమా పతాకంపై నాని, ప్రశాంతి తిపిర్నేని నిర్మాణ సారథ్యంలో శైలేష్ కొలను తొలిసారిగా దర్శకత్వం వహించిన ఈ చిత్రంలో విశ్వక్ సేన్, రుహానీ శర్మ, మురళీ శర్మ, భాను చందర్ ప్రధాన పాత్రల్లో నటించగా, వివేక్ సాగర్ సంగీతం అందించాడు. ఈ చిత్రం బాక్సాఫీస్ వద్ద విజయవంతం అయింది.
కథా నేపథ్యం
నేర పరిశోధన శాఖలో హోమిసైడ్ ఇన్వెస్టిగేషన్ టీం (హిట్‌) ఓ విభాగం. హిట్‌కు విశ్వ (భానుచందర్‌) ప్రధాన అధికారి. విశ్వ టీంలోనే విక్రమ్‌ (విశ్వక్‌ సేన్‌), అభిలాష్ (శ్రీనాథ్‌ మాగంటి), రోహిత్ (చైతన్య సగిరాజు)లు ఎంతో ప్రతిభ గల ఆఫీసర్లు. ప్రతీ కేసును సులువుగా ఛేదిస్తుంటారు. ఫోరెన్సిక్‌ డిపార్ట్‌మెంట్‌లో పని చేస్తున్న నేహ (రుహానీ శర్మ), విక్రమ్‌ల మధ్య ఎప్పటినుంచో ప్రేమ కొనసాగుతోంది. ఈ క్రమంలో నగరంలో ప్రీతి అనే అమ్మాయి కిడ్నాప్‌కు గురవుతుంది. ఆ తర్వాత కొన్ని రోజుల తర్వాత నేహని కూడా గుర్తు తెలియని వ్యక్తులు కిడ్నాప్‌ చేస్తారు.
ఈ కేసును ఇన్వెస్టిగేట్‌ చేసే బాధ్యతను విక్రమ్‌కు విశ్వ అప్పగిస్తాడు. అయితే కేసుకు సంబంధించి ఎటువైపు వెళ్ళినా అన్ని దారులు మూసుకపోతుంటాయి. కేసులో భాగంగా విచారిస్తున్న వారందరూ అనుమానితులుగానే కనిపిస్తారు. అయితే ఈ కేసులోకి షీల (హరితేజ), షిండే (బ్రహ్మాజీ), ఇ​బ్రహీం (మురళీ శర్మ)లు ఎందుకు ఎంటర్‌ అవుతారు? చివరికి ఈ కేసును విక్రమ్‌ ఛేదించాడా? ప్రీతి, నేహాలకు ఏమైంది? వారిని కిడ్నాప్‌ చేసింది ఎవరు? రెండు కిడ్నాప్‌లు చేసింది ఒకరేనా లేక ఇద్దరా? అసలు విక్రమ్‌కు ఉన్న ఆ వింత వ్యాధి ఏంటి? అనేవి మిగతా కథ.
నిర్మాణం
2019, అక్టోబరు 24న చిత్ర ప్రారంభోత్సవ వేడుక జరిగింది. అదేరోజు చిత్రీకరణ కూడా ప్రారంభమైంది. ఈ చిత్రాన్ని వాల్ పోస్టర్ సినిమా పతాకంపై నాని, ప్రశాంతి తిపిర్నేని నిర్మించారు. అ! సినిమా తర్వాత ఇది వారి రెండవ చిత్రం. 2020, జనవరి 1న టీజర్ విడుదలయింది. "హోమిసైడ్ ఇంటర్వెన్షన్ టీం" అనేది ఈ చిత్ర శీర్షిక.
పాటలు
పాటలను వివేక్ సాగర్ స్వరపరిచాడు. "పోరాటమే", "వెంటాడే గాయం" పాటలు వరుసగా 2020 ఫిబ్రవరి 25న, ఫిబ్రవరి 26న విడుదలయ్యాయి.
హోమ్ మీడియా
ఈ చిత్రం 2020, ఏప్రిల్ 1న ప్రైమ్ వీడియోలో విడుదల కాగా, టివి హక్కులను జెమినీ టీవీ కొనుగోలు చేసింది.
స్పందన
స్క్రీన్ ప్లే, నటుల నటనను ప్రశంసిస్తూ ది హిందూ పత్రిక ఈ చిత్రానికి సానుకూల సమీక్షను ఇచ్చింది. దక్కన్ క్రానికల్ పత్రిక ఈ చిత్రానికి 3/5 రేటింగ్ ఇచ్చింది, "విశ్వక్ సేన్ నటన, వివేక్ సాగర్ నేపథ్య సంగీతం ఈ చిత్రాన్ని ఇంకో లెవల్ కు తీసుకెళ్ళింది" అని రాశారు. హేమంత్ కుమార్ కు చెందిన ఫస్ట్ పోస్ట్ ఈ చిత్రానికి 3.25/5 రేటింగ్ ఇచ్చింది. "నేరాల నేపథ్యంలో ఉన్న సినిమాలు ఇష్టపడేవారికి ఈ చిత్రం ఒక థ్రిల్లింగ్ అనుభవం ఇస్తుంది" అని రాశారు. ఇండియా టుడే పత్రికకు చెందిన కె. జనని, "దర్శకుడు సైలేష్ కోలను హిట్ చిత్రం ఒక అద్భుతమైన ఇన్వెస్టిగేషన్ థ్రిల్లర్, ఇది మిమ్మల్ని అకట్టుకుంటుంది" అని రాశారు. టైమ్స్ ఆఫ్ ఇండియా పత్రికకు చెందిన నీషితా న్యాపతి, "హిట్ ఖచ్చితంగా మిమ్మల్ని సీటు అంచున ఉంచే చిత్రం కాదు, కానీ సినిమా చూస్తున్నపుడు మీలో ఉత్కంఠ కలుగుతుంది" అని రాశారు. ఫిల్మ్ కంపానియన్ సౌత్‌ పత్రికకు చెందిన భరద్వాజ్ రంగన్ "సైలేష్ కోలను దర్శకత్వం వహించిన ఈ చిత్రం, ఫిల్మ్‌మేకింగ్‌లో ప్రపంచ దృష్టికి సరిపోయే ఆధునీకత ఉందని, కానీ దీనికి మంచి ముగింపు అవసరం" అని రాశాడు.
ఇతర వివరాలు
రాజ్ కుమార్ రావు ప్రధాన పాత్రలో సైలేష్ కోలను దర్శకత్వం వహించిన హిందీ రీమేక్, సీక్వెల్ చర్చాదశలో ఉన్నాయి.
ఇతర లంకెలు
వర్గం:2020 తెలుగు సినిమాలు వర్గం:భానుచందర్ నటించిన సినిమాలు వర్గం:తెలుగు థ్రిల్లర్ సినిమాలు వర్గం:విశ్వక్ సేన్ నటించిన సినిమాలు
బాదామి శాసనసభ నియోజకవర్గం
బొంబాయి రాష్ట్రం
1951: వెంకనగౌడ హన్మంతగౌడ్ పాటిల్, కాంగ్రెస్
మూలాలు
వర్గం:కర్ణాటక శాసనసభ నియోజకవర్గాలు
వి.కమలాకరరావు
వి.కమలాకరరావు ఆంధ్రప్రదేశ్‌కు చెందిన ఒక మృదంగ వాద్య కళాకారుడు.
ఆరంభ జీవితం
ఇతడు జి.వరదరావు, నేత్రావతి దంపతులకు 1936, జూన్ 8వ తేదీన రాజమండ్రిలో జన్మించాడు. ఇతడు తన ఐదవ యేటనే మృదంగం పట్ల ఆసక్తి కనబరిచాడు. ఇతని తండ్రి ఇతని ఆసక్తిని గమనించి ఇతడికి రాజు వద్ద సంగీతం నేర్పించాడు. తరువాత ఇతడు వారణాశి యజ్ఞనారాయణశాస్త్రి వద్ద మృదంగం అభ్యసించాడు. తరువాత పాలకొల్లుకు చెందిన ఎల్లా సోమన్న వద్ద కొంతకాలం నేర్చుకున్నాడు. ఆ తర్వాత తన 13వ యేట ఇతడు తంజావూరు వెళ్ళి అక్కడ పాల్గాట్ మణి అయ్యర్ వద్ద గురుకుల పద్ధతిలో మృదంగవిద్యలో మెలకువలు నేర్చుకున్నాడు.
వృత్తి
ఇతడు మనదేశంలోనే కాక నేదునూరి కృష్ణమూర్తి, చిట్టిబాబు, లాల్గుడి జయరామన్, మాండొలిన్ శ్రీనివాస్, ఎన్.రవికిరణ్, ఎల్.సుబ్రహ్మణ్యం, టి.ఆర్.సుబ్రహ్మణ్యం, త్రివేండ్రం ఆర్.వెంకట్రామన్ మొదలైన వారితో కలిసి హాంగ్‌కాంగ్, ఆస్ట్రేలియా, గ్రీస్, సిరియా, అమెరికా, ఫ్రాన్సు వంటి అనేక దేశాలు పర్యటించి కచేరీలు చేశాడు. ఇతడు ఎల్.సుబ్రహ్మణ్యం, ఏహుది మెనూహిన్, వి.జి.జోగ్, ఎం.ఎస్.గోపాలకృష్ణ, ఉస్తాద్ అలీ అక్బర్ ఖాన్ వంటి కళాకారులతో "జుగల్‌బందీ" కచేరీలు చేశాడు. ఇతడు ఆకాశవాణి, దూరదర్శన్‌లలో ఉన్నతశ్రేణి కళాకారుడిగా ఎంపికై అనేక కార్యక్రమాలలో పాల్గొన్నాడు.
పురస్కారాలు, బిరుదులు
రాజమండ్రిలోని శ్రీత్యాగరాజ నారాయణదాస సేవా సమితి ఇతడిని కనకాభిషేకంతో సత్కరించి "మృదంగ విద్వన్మణి" అనే బిరుదును ప్రదానం చేసింది. ఇంకా అనంతపురం త్యాగరాజ గానసభ "మృదంగ కళావతంస", విజయవాడ కన్నడ సేవాసంఘం "మృదంగ కోవిద", రాజమండ్రి కన్నడ సేవాసంఘం "మృదంగ సుధాకర", కారైకుడి సంగీత సభ "మృదంగ కాదల్", విజయవాడ పారుపల్లి సంగీత సమాఖ్య "నాద భగీరథ", విశాఖపట్నం సంగీతకళాసమితి "మృదంగ కళాప్రవీణ", తాడేపల్లి గూడెం త్యాగరాజ గానసభ "మార్దంగిక సార్వభౌమ", రాజమండి రాగసుధ "మృదంగ సుధానిధి", విశాఖ సంగీత అకాడమీ "సంగీత కళాసాగర", హైదరాబాదు ఆంధ్ర సంగీత అకాడమీ "సంగీత విద్యానిధి" వంటి అనేక బిరుదులను ప్రదానం చేసి ఇతడిని గౌరవించాయి.
ఇతడికి కారైకుడి ఆర్.మణికి చెందిన శృతిలయ సేవాకేంద్ర నటరాజాలయ సంస్థ "గణపతి సచ్చిదానంద పురస్కారం" ప్రదానం చేసింది. పాల్గాట్ మణి అయ్యర్ మెమోరియల్ అవార్డుతో పాటు "మృదంగ కళాశిరోమణి" ఇతడిని వరించింది. 1999లో కేంద్ర సంగీత నాటక అకాడమీ ఇతడికి కర్ణాటక సంగీతం వాద్యపరికరాలు (మృదంగం) విభాగంలో అవార్డును ఇచ్చింది. 2010లో కంచి కామకోటి పీఠం ఇతడిని సన్మానించింది. 2010 నుండి ఇతడు మంత్రాలయం రాఘవేంద్రస్వామి మఠం ఆస్థాన విద్వాంసుడిగా ఉన్నాడు.
మూలాలు
వర్గం:తెలుగు కళాకారులు వర్గం:మృదంగ వాద్య కళాకారులు వర్గం:రాజమండ్రి వ్యక్తులు వర్గం:1935 జననాలు వర్గం:సంగీత నాటక అకాడమీ అవార్డు గ్రహీతలు
నంది నాటక పరిషత్తు - 2016 కర్నూలు ప్రదర్శనలు
నంది నాటక పరిషత్తు - 2016లో కొత్త మార్పులు వచ్చాయి. గతంలో మాదిరిగా ప్రాథమిక పరిశీలన లేకుండా, దరఖాస్తుచేసిన నాటక సమాజాలన్నీంటికి ప్రదర్శన అవకాశం, ప్రదర్శన పారితోషికం ఇచ్చారు. అంతేకాకుండా, ఈ నంది నాటక పరిషత్తులో ఒకేసారి మూడు వేరువేరు ప్రాంతాలు (గుంటూరు, కర్నూలు, విజయనగరం) లో నిర్వహించారు. జనవరి 18న ప్రారంభమైన ఈ నాటకోత్సవాలు ఫిబ్రవరి 15న ముగిసాయి. విజేతలకు 2017 ఏప్రిల్ 30న రాజమండ్రి లోని ఆనం కళాకేంద్రంలో కోడెల శివప్రసాద్, మురళీమోహన్ తదితరుల చేతుల మీదుగా బహుమతులు అందజేయడం జరిగింది.
right|thumb|నంది నాటక పరిషత్తు - 2016 కర్నూలు ప్రదర్శనల పుస్తక ముఖచిత్రం
ఇతర లంకెలు
వర్గం:తెలుగు నాటకరంగం
గుర్బానీ జడ్జ్
గుర్బానీ జడ్జ్, ఛండీగడ్కు చెందిన ఫిట్‌నెస్ మోడల్, నటి, మాజీ ఎంటివి ఇండియా ప్రెజెంటర్. ఎంటివి రోడీస్‌ కార్యక్రమంలో పాల్గొని ప్రసిద్ధి చెందింది. బిగ్ బాస్ 10 రియాలిటీ షోలో కంటెస్టెంట్ గా పాల్గొన్నది, మొదటి రన్నరప్ అయ్యింది.
జననం
గుర్బానీ జడ్జ్ 1987, నవంబరు 20న ఛండీగడ్ లో జన్మించింది.
వృత్తిరంగం
ఎంటివిలో పనిచేయడమే కాకుండా, సినిమారంగంలోకి అడుగుపెట్టింది. 2016లో తిక్క అనే తెలుగు సినిమాలో, 2022లో వలిమై అనే తమిళ సినిమాలో నటించింది.
బయటి లింకులు
వర్గం:తమిళ సినిమా నటీమణులు వర్గం:తెలుగు సినిమా నటీమణులు వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:1987 జననాలు వర్గం:జీవిస్తున్న ప్రజలు
ఎలిమినేటి కృష్ణారెడ్డి
జీవిత విషయాలు
కృష్ణారెడ్డి 1936, నవంబరు 22న నర్సిరెడ్డి, లక్ష్మమ్మ దంపతులకు తెలంగాణ రాష్ట్రం, యాదాద్రి భువనగిరి జిల్లా, భువనగిరి మండలంలోని వడపర్తి పట్టణంలో జన్మించాడు. ఇతని తమ్ముడు ఎలిమినేటి మాధవ రెడ్డి ఉమ్మడి ఆంధ్రప్రదేశ్ రాష్ట్రంలో తెలుగుదేశం పార్టీ నుండి వివిధ మంత్రిత్వ శాఖలలో పనిచేసాడు. మరియాలలో జెడ్‌పిహెచ్‌ఎస్ నుండి ఎస్‌ఎస్‌సి పూర్తిచేశాడు. బిఏ, బిఎడ్ వరకు చదువుకున్న కృష్ణారెడ్డి, వివిధ ప్రాంతాలలో ప్రభుత్వ ఉపాధ్యాయుడిగా పనిచేసి పదవీ విరమణ పొందాడు.
వ్యక్తిగత వివరాలు
కృష్ణారెడ్డికి కౌసల్యతో వివాహం జరిగింది. వీరికి ఒక కుమారుడు, ముగ్గురు కుమార్తెలు.
రాజకీయరంగం
తెలంగాణ రాష్ట్ర సమతి పార్టీలో చేరిన కృష్ణారెడ్డి జిల్లాలో ముఖ్యనేతగా ఎదిగాడు. టిఆర్ఎస్ పార్టీ క్రమశిక్షణ కమిటీ ఛైర్మన్ గా కూడా కొంతకాలం పనిచేశాడు. 2017, మార్చి 30న శాసన సభ్యుల కోటాలో శాసనమండలి సభ్యుడిగా ఎన్నికయ్యాడు.
ఇతర వివరాలు
హాంకాంగ్, నేపాల్, సింగపూర్, థాయిలాండ్, యునైటెడ్ స్టేట్స్ ఆఫ్ అమెరికా మొదలైన దేశాలలో పర్యటించాడు.
మూలాలు
వర్గం:1936 జననాలు వర్గం:యాదాద్రి భువనగిరి జిల్లా ఉపాధ్యాయులు వర్గం:యాదాద్రి భువనగిరి జిల్లా రాజకీయ నాయకులు వర్గం:యాదాద్రి భువనగిరి జిల్లా వ్యక్తులు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ శాసనమండలి సభ్యులు
మద్రాస్ ఎ.కన్నన్
మద్రాస్ ఎ.కన్నన్ ఒక కర్ణాటక సంగీత మృదంగ వాద్య విద్వాంసుడు.
విశేషాలు
ఇతడు 1920లో మద్రాసు రాయపేట్‌లో జన్మించాడు. ఇతని తండ్రి ఆదిమూలం వ్యాపారవేత్త. ఇతడు మృదంగాన్ని తంజావూరు రామదాసరావు వద్ద నేర్చుకున్నాడు. ఇంకా ఇతడు వీణా వాదనను పీతాంబర దేశాయి వద్ద, గాత్ర సంగీతాన్ని కృష్ణస్వామి నాయుడు వద్ద నేర్చుకున్నాడు.
ఇతడు తన 8 యేళ్ళ వయసులో టైగర్ వరదాచారి సంగీత కచేరీకి తొలి సారి మృదంగం వాయించాడు. ఇతడు తన సుదీర్ఘ సంగీత జీవితంలో ఎంతో మంది గాత్ర సంగీత విద్వాంసులకు, వాద్య కళాకారులకు మృదంగ సహకారాన్ని అందించాడు. వీరిలో చిత్తూరు సుబ్రహ్మణ్యం పిళ్ళై, ద్వారం వెంకటస్వామినాయుడు, హరికేశనల్లూరు ముత్తయ్య భాగవతార్, గోటువాద్యం నారాయణ అయ్యంగార్, వీణ సుబ్బణ్ణ, అరియకుడి రామానుజ అయ్యంగార్, చెంబై వైద్యనాథ భాగవతార్, జి.ఎన్.బాలసుబ్రమణియం, సెమ్మంగుడి శ్రీనివాస అయ్యర్, మహారాజపురం విశ్వనాథ అయ్యర్, దండపాణి దేశికర్, టి.ఆర్.మహాలింగం మొదలైనవారు ఉన్నారు. ఇతడు ఆకాశవాణి చెన్నై కేంద్రం నిలయ విద్వాంసునిగా పనిచేశాడు. ఇతడు అన్నామలై విశ్వవిద్యాలయపు సంగీత కళాశాలలోను, అనేక ప్రైవేటు కళాశాలలోను సంగీత పాఠాలు బోధించాడు.
ఇతని శిష్యులలో రామకృష్ణన్, రాజన్, శ్రీనాథ్, సురేష్, దీనదయాళన్ మొదలైన వారు ఇతని సంగీత వారసత్వాన్ని కొనసాగిస్తున్నారు.
పురస్కారాలు, గుర్తింపులు
ఇతడిని అనేక సాంస్కృతిక సంఘాలు, సంగీత సభలు సత్కరించాయి. 1955లో అప్పటి తమిళనాడు ముఖ్యమంత్రి కె.కామరాజ్ ఇతడిని "లయరత్నాకర" బిరుదుతో సత్కరించాడు. 1959లో స్వామి శివానంద సరస్వతి "మృదంగ సామ్రాట్" బిరుదును ఇచ్చాడు. భారత ప్రభుత్వం ఇతడిని మూడు నెలలపాటు ఆఫ్రికా దేశాలలో పర్యటించడానికి సాంస్కృతిక బృందంలో సభ్యునిగా నియమించింది. ఈ పర్యటనలో ఇతడిని ఇథియోపియా రాజు, లైబీరియా అధ్యక్షుడు బంగారు పతకాలతో సత్కరించారు. 1974లో ఇంటర్నేషనల్ మ్యూజిక్ కౌన్సిల్ ఇతడిని, ఈమని శంకరశాస్త్రితో పాటు ఆహ్వానించింది. వీరిరువురూ నిర్వహించిన కచేరీ "శతాబ్దపు ఉత్తమ కచేరీ"గా ఎంపికయ్యింది. 1978లో ఇతనికి రష్యాలో ఇతనికి ఏషియన్ మ్యూజిక్ రోష్ట్రం అవార్డు ప్రకాటించారు.2002లో శృతి ఫౌండేషన్ ఇతడిని వెల్లూరు గోపాలాచారి అవార్డుతో సత్కరించింది. కర్ణాటక ప్రభుత్వం ఇతడిని "పంచనాద కళారత్న" బిరుదుతో సన్మానించింది. 2004లో కేంద్ర సంగీత నాటక అకాడమీ కర్ణాటక సంగీతం వాద్యపరికరాలు (మృదంగం) విభాగంలో సంగీత నాటక అకాడమీ అవార్డును ఇతడికి ఇచ్చింది.
మూలాలు
వర్గం:1920 జననాలు వర్గం:మృదంగ వాద్య కళాకారులు వర్గం:సంగీత నాటక అకాడమీ అవార్డు గ్రహీతలు వర్గం:ఆకాశవాణి కళాకారులు వర్గం:సంగీత గురువులు వర్గం:2019 మరణాలు
బాగల్‌కోట్ శాసనసభ నియోజకవర్గం
బాగల్‌కోట్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం బాగల్‌కోట్ జిల్లా, బాగల్‌కోట్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
బొంబాయి రాష్ట్రం
1951: మురనల్ బసప్ప తమ్మన్న, కాంగ్రెస్
మూలాలు
వర్గం:కర్ణాటక శాసనసభ నియోజకవర్గాలు
కనపాక
కనపాక ,ఆంధ్ర ప్రదేశ్ రాష్ట్రం విజయనగరం జిల్లా, విజయనగరం మండలం లోని జనగణన పట్టణం.
వెలుపలి లంకెలు
వర్గం:జనగణన పట్టణాలు వర్గం:విజయనగరం జిల్లా వర్గం:విజయనగరం జిల్లా జనగణన పట్టణాలు
తులిప్ జోషి
జననం
తులిప్ జోషి 1979 సెప్టెంబరు 11న మహారాష్ట్ర, ముంబై లోనా గుజరాతీ కుటుంబంలో జన్మించింది. ముంబైలోని జమ్నాబాయి నర్సీ స్కూల్‌లో చదివిన తులిప్, మితిబాయి కాలేజీలో ఫుడ్ సైన్స్, కెమిస్ట్రీలో గ్రాడ్యుయేట్ చేసింది.
మోడల్
తులిప్ 2000లో ఫెమినా మిస్ ఇండియా పోటీలో పాల్గొన్నది. పాండ్స్, పెప్సీ, సియారం, బిపిఎల్, స్మిర్నాఫ్, టాటా స్కై మొబైల్ టివి మొదలైన వస్తువుల వ్యాపార ప్రకటనలలో నటించింది.
సినిమారంగం
దర్శకుడు యష్ చోప్రా కుమారుడు ఆదిత్య చోప్రా భార్యకు తులిప్ స్నేహితురాలు. ఆదిత్యా చోప్రా పెళ్ళిలో తులిప్ ను చూసిన యష్ చోప్రా, ఆడిషన్ కోసం హాజరుకావాలని కోరాడు. దాంతో ఉదయ్ చోప్రా పక్కన మేరే యార్ కి షాదీ హై సినిమాలో నటించింది. ఆ సినిమా మంచి విజయం సాధించింది. రెండు సంవత్సరాల తర్వాత, మాతృభూమి సినిమాలో మళ్ళీ నటించింది. ఈ సినిమాలోని తులిప్ నటనకు ప్రశంసలు వచ్చాయి. ఢోఖా సినిమా కూడా ఆమెకు కాస్త గుర్తింపు తెచ్చిపెట్టింది. 2003లో విలన్‌ అనే తెలుగు సినిమాలో నటించింది. ఆ తరువాత షాహిద్ కపూర్, అయేషా టకియా, సోహా అలీ ఖాన్‌లతో కలిసి దిల్ మాంగే మోర్ సినిమాలో కూడా నటించింది. 2009లో వచ్చిన జగ్ జియోండేయన్ డి మేలే సినిమాతో పంజాబీ సినిమారంగంలోకి అడుగుపెట్టింది. 2011లో యారా ఓ దిల్దారా సినిమాలో హర్భజన్ మాన్‌తో కలిసి నటించింది. 2010లో, ఉపేంద్ర దర్శకత్వంలో వచ్చిన సూపర్ అనే కన్నడ సినిమాలో నటించింది. ఈ సినిమా కన్నడలో సూపర్‌హిట్‌గా నిలిచింది. హర్జీత్ రికీ దర్శకత్వంలో 2013 ఆగస్టు 30న వచ్చిన జాట్ ఎయిర్‌వేస్‌ అనే పంజాబీ సినిమాలో అల్ఫాజ్ సరసన నటించింది.
బయటి లింకులు
వర్గం:తెలుగు సినిమా నటీమణులు వర్గం:1979 జననాలు వర్గం:హిందీ సినిమా నటీమణులు వర్గం:కన్నడ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు
కల్లొ మహల్
భౌగోళికం, జనాభా
కల్లోమహల్ (101) అన్నది Amritsar జిల్లాకు చెందిన Ajnala తాలూకాలోని గ్రామం, ఇది 2011 జనగణన ప్రకారం 118 ఇళ్లతో మొత్తం 559 జనాభాతో 179 హెక్టార్లలో విస్తరించి ఉంది. సమీప పట్టణమైన Ajnala అన్నది 12 కి.మీ. దూరంలో ఉంది. గ్రామంలో మగవారి సంఖ్య 299, ఆడవారి సంఖ్య 260గా ఉంది. షెడ్యూల్డ్ కులాల సంఖ్య 104 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37262.